Эльба (востраў)

Э́льба (па-італьянску: Elba, па-лацінску: Ilva) — востраў у Тырэнскім моры, у італьянскім рэгіёне Таскана. Месьціцца за 20 км ад прыбярэжнага места Грасэта. Эльба ёсьць найбуйнейшым востравам Тасканскага архіпэлягу і трэцім паводле плошчы востравам у Італіі пасьля Сыцыліі і Сардыніі. Плошча вострава складае 223 км². Складзены пераважна з граніту. Берагавая лінія ўтварае шматлікія бухты. Паверхня вострава гарыстая. Галоўны порт — Партафэраё. На тэрыторыі Эльбы і іншых астравоў Тасканскага архіпэлягу — (Гаргоны, Капраі, Піянозы, Мантэкрыста, Джыльлё і Джыянутры) знаходзіцца Нацыянальны парк Тасканскага архіпэлягу. Францускі востраў Корсыка ляжыць за 35 км на захад. У 1814—1815 гадах на востраве Эльба ў высылцы жыў Напалеон I. Літаратура Беларуская энцыклапедыя: У 18 т. / Рэдкал.: Г. П. Пашкоў і інш. — Мн.: БелЭн, 2004. — Т. 18. Кн. 1: Дадатак: Шчытнікі — Яя. — 472 с. — ISBN 985-11-0295-4 Вонкавыя спасылкі Востраў Эльба на сайце «Италия по-русски» (рас.) Востраў Эльба на турыстычным партале «Мир красив!» (рас.)